Pasakitan andadak sakit ewah. Pangadilan Landraad ing Bêtawi mêntas mriksa prakawisipun pasakitan nama Maderun, kadakwa mêjahi tiyang. Pasakitan wau nalika kapriksa lajêng andadak sakir ewah, ungêlipun lajêng botên kantên-kantênan, malah gadhah tindak kados ngancam dhatêng pangarsa Landraad. Pangarsa lajêng dhawuh supados dipun undurakên. Sarêng pasakitan mirêng dhawuh makatên wau lajêng dados kranjingan, pasakitan lajêng ngankat upas pulisi dipun obat-abitakên wontên inginggil, wusana dipun andhapakên malih, lajêng kêplok-kêplok. Wêkasanipun pasakitan inggih miturut kairid ing pulisi, mêdal saking papan pangadilan.